Nog 4 'Avatar'-flieks kom, beloof regisseur | Netwerk24
Nog 4 'Avatar'-flieks kom, beloof regisseur
James Cameron, regisseur van Avatar, is nog vas van plan om vier opvolgflieks van dié 2009-fliek te maak.
Cameron het so gesê terwyl reguleerders die voorgestelde verkoop van 21st Century Fox Studios aan die Walt Disney-maatskappy oorweeg.
Die fliekplakaat van die eerste Avatar-film, wat in 2009 uitgereik is en 'n weghol sukses was.
Cameron sê hy het al 100 dae se werk agter die rug aan die tweede en derde Avatar-fliek, waarvoor hy 'n kontrak met 21ste Century Fox het. As die flieks goed vaar, sal hy aangaan met die vierde en vyfde fliek, wat hy reeds geskryf het.
"Ek is persoonlik tot hulle almal verbind," het hy in Kalifornië by die ateljee gesê waar die flieks gemaak word.
Die ontwerpe van karakters en kreature vir die opvolgflieks is aan die mure in die ateljee opgeplak, maar hy het dit nie aan die media gewys nie.
"As jy Rupert Murdoch is, kan jy hulle sien," het hy geskerts.
21st Century Fox behoort aan Murdoch.
Avatar is die heel suksesvolste fliek tot dusver en het wêreldwyd meer as $2,8 miljard (nagenoeg R34 miljard) verdien. Die volgende Avatar-fliek sal teen Desember 2020 begin draai.
Die komende Avatar-flieks is 'n "familiesage". Dit kan óf werk óf die doodskoot vir die flieks wees, sê Cameron. – Reuters